Human Mobile Devices (HMD) a dezvăluit noul model HMD Pulse+ Business Edition, primul smartphone dintr-o gamă dedicată segmentului enterprise. Totodată, compania a anunțat și lansarea serviciului HMD FOTA (Firmware-Over-The-Air), destinat clienților business.
HMD Pulse+ Business Edition vine cu o serie de funcții dedicate securității și eficienței organizaționale. Acesta beneficiază de actualizări de securitate timp de cinci ani, o garanție de trei ani și posibilitatea de a repara dispozitivul acasă. Printre funcțiile de securitate se numără blocarea dispozitivului doar cu PIN și criptarea pin pad-ului.
Serviciul FOTA permite gestionarea și actualizarea de la distanță a versiunilor de software Android pentru toate dispozitivele dintr-o flotă. Aceasta înseamnă că actualizările de securitate și sistemul de operare pot fi gestionate eficient, fără a perturba activitatea utilizatorilor. Actualizările pot fi programate și se pot seta actualizările obligatorii, evitând astfel orice incompatibilitate cu sistemele existente.
HMD Pulse+ Business Edition este proiectat pentru a fi ușor de reparat de către utilizatori, fără a necesita cunoștințe avansate de inginerie. Piesele de schimb și instrucțiunile necesare sunt disponibile pe platforma iFixit.com. De asemenea, HMD oferă și serviciul DHL Express Care, prin care dispozitivele pot fi preluate și livrate direct la sediul companiei pentru reparații.
Modelul HMD Pulse+ Business Edition asigură o securitate sporită, fiind dotat cu funcții de blocare a rețelei și autentificare numai prin PIN. Autentificarea biometrică poate fi dezactivată în timpul configurării inițiale, iar datele sunt stocate în Europa, conform cerințelor GDPR. Dispozitivul este certificat „Android Enterprise Recommended”.
Specificații tehnice
Dimensiuni: 163,19 x 75,02 x 8,45 mm | 187g
Ecran: 6,56 inci HD+, 90 Hz
RAM: 6 GB
Spațiu de stocare: 128 GB
Baterie: 5000 mAh
Cameră spate: 50 MP
Cameră față: 8 MP
Culoare: Midnight Blue
HMD Pulse+ Business Edition și serviciul HMD FOTA sunt disponibile începând de astăzi. Modelul Pulse+ Business Edition poate fi achiziționat în culoarea Midnight Blue.